ସୁଶାନ୍ତ ସିଂ ରାଜପୁତ ଖୁବଶୀଘ୍ର ହଲିଉଡ ଫିଲ୍ମ 'ଦ ଫଲ୍ଟ ଇନ ଆୱାର ଷ୍ଟାରସ'ର ହିନ୍ଦୀ ରିମେକରେ ନଜର ଆସିବେ । ଫିଲ୍ମର ଫାଷ୍ଟ ଲୁକକୁ ଶୁକ୍ରବାର ଦିନ ରିଲିଜ କରାଯାଇଛି । ଏହି ଫିଲ୍ମରେ ସୁଶାନ୍ତ ସିଂ ରାଜପୁତଙ୍କ ସହିତ ସଂଜନା ସଙ୍ଘୀ ଲିଡ ରୋଲରେ ନଜର ଆସିବେ । ସେ ପୂର୍ବରୁ ରକଷ୍ଟାର , ହିନ୍ଦୀ ମିଡିୟମ ଏବଂ ଫୁକରେ ପରି ଫିଲ୍ମରେ ନଜର ଆସିଛନ୍ତି । କିନ୍ତୁ ସଂଜନାଙ୍କୁ ପ୍ରଥମଥର ପାଇଁ ଲିଡ ଅଭିନେତ୍ରୀ ଭାବେ ଦେଖିବାକୁ ମିଳିବ ।
ସୁଶାନ୍ତ ଟୁଇଟ କରି ଫିଲ୍ମର ଫାଷ୍ଟ ଲୁକକୁ ସେୟାର କରିଥିଲେ । ଏହାର କ୍ୟାପସନରେ ସେ ଲେଖିଥିଲେ, 'ନୂଆ ଆରମ୍ଭ, ଫକ୍ସ ଷ୍ଟାର ଇଣ୍ଡିଆ ଏବଂ କାଷ୍ଟିଂ ମୁକେଶ ଛାବଡା ।' ଫିଲ୍ମର ଫାଷ୍ଟ ଲୁକକୁ ଦେଖିଲେ ଜଣାପଡୁଛି ଓରିଜିନାଲ ଫିଲ୍ମ ପରି ଏହି ଫିଲ୍ମରେ ମଧ୍ୟ ଦୁଇ ଷ୍ଟାରଙ୍କ ମଧ୍ୟରେ ଭଲ ତାଳମେଳ ଦେଖିବାକୁ ମିଳିବ । ଖବର ଅନୁସାରେ ଫକ୍ସ ଷ୍ଟାର ଷ୍ଟୁଡିଓରେ ଫିଲ୍ମର ସୁଟିଂ ଏବେ ଆରମ୍ଭ ହୋଇସାରିଛି ।
